Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7613

3. RÉSZ – AERODROMES (AD) – REPÜLŐTEREK Abban az esetben, ha egy AIP egynél több kötetben készül el és kerül kibocsátásra, valamint mindegyik kötethez külön módosító és kiegészítő szolgáltatás tartozik, akkor minden egyes kötetnek tartalmaznia kell egy külön bevezető részt (előszót), az AIP Módosítások (Amendments) jegyzékét, az AIP Kiegészítések (Supplements) jegyzékét, az AIP lapok ellenőrző jegyzékét és a legutóbbi, kézzel bevezetett érvényes módosítások listáját. Abban az esetben, ha az AIP-t egyetlen kötetben adták ki, a "Nem alkalmazható" jelzéssel kell ellátni az előbb felsorolt összes alfejezetet. használható; 2) azoknak az ICAO dokumentumoknak a megnevezését, melyekre a szolgálatok munkáját alapozták, és utalást arra az AIP részre, ahol felsorolták az eltéréseket, ha vannak ilyenek; 3) azokat a szabályokat, ha vannak ilyenek, melyek alapján a katonai légitámaszpontokat polgári célra igénybe lehet venni; 4) azokat az általános feltételeket, ha vannak ilyenek, melyek alapján a repülőterek CAT II / III szerinti üzemelésére a "Rossz látási körülmények eljárásai" alkalmazhatóak; 5) a fékhatás mérésére használt eszközök és az a futópályán mérhető súrlódási együttható érték, amely alatt az Állam a futópályát csúszósnak fogja nyilvánítani, ha a felülete nedves; és 6) egyéb, hasonló természetű információk. AD 1.2. – Műszaki mentő és tűzoltó szolgálatok, valamint a hóeltakarítási terv AD 1.2.1. – Műszaki mentő és tűzoltó szolgálatok A nyilvánosan rendelkezésre álló (közhasznú) repülőtereken / helikopter repülőtereken a mentő és tűzoltó szolgálatok létesítését meghatározó szabályok rövid leírása, valamint az Állam által megállapított mentő és tűzoltó kategóriák ismertetése. AD 1.2.2. - Hóeltakarítási terv Az általános hóeltakarítási terv szempontjainak rövid leírása azon közhasznú repülőterek / helikopter repülőterek számára, ahol rendszerint előfordulhat havazás, az alábbiakat beleértve: 1) a téli szolgáltatásokat végző szervezet; 2) a mozgási területek felügyelete; 3) mérési módszerek és az elvégzett mérések; 4) a mozgási területek használhatóságának megőrzése érdekében tett intézkedések; 5) a jelentések rendszere és eszközei; 6) a futópálya zárás esetei; és 7) a hóval kapcsolatos körülményekről szóló információk szétosztása. Megjegyzés.- ahol a repülőtereken / helikopter repülőtereken eltérő hóeltakarítási-terv szempontokat alkalmaznak, ott ennek megfelelően lehet felosztani ezt az alfejezetet. AD 1.3. – Repülőterek / helikopter repülőterek jegyzéke Az Állam területén található repülőterek és helikopter repülőterek grafikus ábrázolással kiegészített listája, az alábbiakat beleértve: 1) a repülőtér / helikopter repülőtér neve és ICAO által kiosztott helységnév azonosítója; 2) milyen típusú forgalom számára engedik meg a repülőtér / helikopter repülőtér használatát (nemzetközi / belföldi, IFR / VFR, menetrend szerinti / menetrenden kívüli, magán); és 3) hivatkozás az AIP – 3. Részének azon alfejezetére, melyben a repülőterek / helikopter repülőterek részletes adatai megtalálhatóak. AD 1.4. – A repülőterek / helikopter repülőterek csoportosítása A repülőterek / helikopter repülőterek csoportosításában az Állam által használt követelmények rövid leírása tájékoztatások elkészítése/ szétosztása/biztosítása céljából (pl. nemzetközi/belföldi; elsődleges/ másodlagos; nagyobb/egyéb; polgári/katonai; stb.). AD 2. – REPÜLŐTEREK Megjegyzés: - A leírásokban a **** behelyettesítendő a vonatkozó ICAO helységnév azonosító kóddal. **** AD 2.1. – A repülőtér helységnév azonosító kódja és neve Megkövetelik a repülőtér számára kiosztott ICAO helységnév azonosító kódjának és nevének közzétételét. Egy ICAO helységnév azonosító kód szerves részét kell képezze az AD 2. fejezet minden alfejezetében alkalmazandó hivatkozási rendszernek. **** AD 2.2. – A repülőtér földrajzi és adminisztratív adatai Itt követelik meg a repülőtér földrajzi és közigazgatási, adminisztratív adatainak közzétételét, az alábbiakat beleértve: 1) a repülőtér vonatkozási pontja (földrajzi koordinátái fokokban, percekben és másodpercekben) és elhelyezkedése; 2) a repülőtér vonatkozási pontjának iránya és távolsága a repülőtér által kiszolgált település (nagyváros, város) központjától; 3) a repülőtér tengerszint feletti magassága, kerekítve a legközelebbi méterre, vagy lábra, valamint a referencia hőmérséklet; 4) a Geoid (földalak) hullámossága, egyenetlensége (Geoid undulation) a repülőtér tengerszint feletti vonatkozási pontján, a legközelebbi méterre, vagy lábra kerekítve; 5) mágneses elhajlás a legközelebbi fokra kerekítve, az adat keletkezésének időpontja, az éves változása; 6) a repülőtéri igazgatóság, hatóság megnevezése, címe, telefax és telex számai és AFS címe; 7) milyen típusú forgalom számára engedik meg a repülőtér használatát (IFR / VFR); és 8) megjegyzések. **** AD 2.3. – Üzemidő A repülőtéren található szolgálatok üzemidejének részletes leírása, beleértve az alábbiakat: 1) repülőtéri igazgatóság; 2) vámhivatal és bevándorlási hivatal; 3) egészségügyi és közegészségügyi szolgálat; 4) AIS (Aeronautical Information Services - Légiforgalmi Tájékoztató Szolgálat) eligazító irodája; 5) ATS (Air Traffic Services – Légiforgalmi Szolgálatok) bejelentő irodája (ARO – ATS reporting office); 6) MET (repülés meteorológia) eligazító iroda; 7) légiforgalmi szolgálatok; 8) üzemanyag szolgáltatások; 9) földi kiszolgálás, utaskezelés; 10) biztonsági szolgálatok; 11) jégtelenítés; és 12) megjegyzések. **** AD 2.4. – Földi kiszolgálás és eszközei A repülőtéren a rendelkezésre álló földi kiszolgálás és a földi kiszolgálás eszközeinek részletes leírása, beleértve az alábbiakat: 1) a teherárú, rakomány kezelésére szolgáló létesítmények, eszközök, szolgáltatások; 2) a rendelkezésre álló üzemanyag és olajfajták; 3) az üzemanyag ellátás létesítményei, berendezései és kapacitásuk; 4) jégtelenítő létesítmények, berendezések, szolgáltatás; 5) hangár férőhelyek légijárművek átmeneti tárolására; 6) javítási szolgáltatások az átmenetileg itt tartózkodó légijárművek számára; és 7) megjegyzések. **** AD 2.5. - Az utasok kiszolgálása és létesítményei A repülőtéren az utasok rendelkezésére álló létesítmények, berendezések, utas-kiszolgálás rövid leírása, az alábbiakat beleértve: 1) szálloda (szállodák) a repülőtéren, vagy annak közvetlen környezetében; 2) étterem (éttermek) a repülőtéren, vagy annak közvetlen környezetében; 3) közlekedési, szállítási lehetőségek; 4) egészségügyi létesítmények; 5) bankok, postahivatalok a repülőtéren, vagy annak közvetlen környezetében; 6) idegenforgalmi iroda; és 7) megjegyzések. **** AD 2.6. – Mentési és tűzoltó szolgálatok A repülőtéren rendelkezésre álló (műszaki) mentési és tűzoltó szolgálatok és berendezések, felszerelések részletes leírása, beleértve az alábbiakat: 1) a repülőtér tűzoltási kategóriája; 2) a műszaki mentés berendezései; 3) a mozgásképtelenné vált légijárművek eltávolításának képessége, lehetősége; és 4) megjegyzések. **** AD 2.7. – Idényjellegű, időszakos használhatóság – hóeltakarítás A repülőtér mozgási területein a hóeltakarításra használt berendezéseknek, valamint a hóeltakarítás meghatározott elsőbbségi rendjének részletes leírása, az alábbiakat beleértve: 1) a hóeltakarításra használt eszköz(ök) típusa(i); 2) a hóeltakarítás sorrendje, elsőbbsége; és 3) megjegyzések. **** AD 2.8. – Előterek, gurulóutak és az ellenőrző helyek / pontok adatai Az előterek, gurulóutak és a kijelölt ellenőrző pontok helyének/pozíciójának fizikai jellemzőivel kapcsolatos részletek, az alábbiakat beleértve: 1) a forgalmi előterek burkolata és teherbírása; 2) a gurulóutak szélessége, burkolata, és teherbírása; 3) a magasságmérő ellenőrzésére kijelölt pontok helyzetének meghatározása és a tengerszint feletti magassága, kerekítve a legközelebbi méterre, vagy lábra; 4) VOR ellenőrzésre kijelölt pontok helymeghatározása; 5) az INS (Inertial Reference System - Inerciális Referencia Rendszer) ellenőrzésére kijelölt pontok helyzetének meghatározása fokokban, percekben, másodpercekben és 1/100 másodpercekben; és 6) megjegyzések. Ha az ellenőrző helyek / pontok szerepelnek egy repülőtér térképen, akkor erről információt kell biztosítani ebben az alfejezetben. **** AD 2.9. – A földi mozgásokat irányító és ellenőrző rendszer, valamint a jelölések A gurulásokat irányító és ellenőrző rendszer, valamint a futópálya és gurulóút jelölések rövid leírása, az alábbiakat beleértve: 1) a légijármű állóhely azonosító jeleinek, a gurulóút nyomvonalaknak és a légijármű állóhelyeken található látás szerinti beállító / utas-beszállító hídhoz vezető rendszernek (visual docking/parking guidance system) a használata; 2) futópálya és gurulóút jelölések és fények; 3) megállító keresztfénysorok (ha vannak ilyenek); és 4) megjegyzések. **** AD 2.10. – Repülőtéri akadályok Az akadályok részletes ismertetése, az alábbiakat beleértve: 1) akadályok a 2-es számú Területen:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes